《读史七首》
宋代·于石

汉楚兴亡事已休，至今堪叹亦堪羞。
郑君不肯更名籍，项伯胡为赐姓刘。
寡助固知亲亦叛，孤忠忍以主为雠。
人臣贵在明大义，勿为身谋为国谋。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。